ww1Skuddet+i+Sarajevo

Den 28. juni 1914 var den østrig-ungarnske tronfølger, Franz Ferdinand og hans forlovede, Sophie Chotek, på et officielt besøg i Bosniens hovedstad, Sarajevo. Eftersom de var kørende i en åben bil, lykkedes det Gavrilo Princip at skyde dem begge to. Det viste sig, at morderen Gavrilo Princip var en 19-årig serbisk gymnasie-elev, der oveni købet var medlem af en hemmelig serbisk organisation, som gik under navnet __”Den sorte Hånd”.__ Mordet på Franz Ferdinand vakte stor opsigt i Østrig-Ungarn, og man besluttede sig for at give Serbien en lærestreg. Serbien modtog et ultimatum fra Østrig-Ungarn, men serberne reagerede ikke, som østrigerne ønskede og den 28. juli erklærede de Serbien krig.
 * Skuddet i Sarajevo**

Rusland støttede sin allierede Serbien og mobiliserede sig den 30. juli. Dette var Tyskland ikke tilfredse med, og de beordrede omgående Rusland til at demobilisere. Da russerne ikke lyttede, mobiliserede den tyske hær og erklærede Rusland krig den 1. august. På grund af de mange alliancer og aftaler landene imellem gik det hurtigt med at erklære krig mod hinanden og på meget kort tid var Frankrig, Belgien, Østrig og England også i krig. Dermed var 1. verdenskrig sat i gang

- Hvorfor blev Franz Ferdinand myrdet? - Kan man argumentere for, at mordet på Franz Ferdinand udløste 1. Verdenskrig?
 * Problemformuleringer**

Europa før og efter 1. verdenskrig
 * Perspektivering**

Før 1. verdenskrig var der masser af splid mellem stormagter som Tyskland, England og Østrig-Ungarn. Spliden mellem stormagterne opstod tit pga. økonomisk konkurrence, kampen om koloniret og ikke mindst pga. den stærke nationalisme, der blev dyrket i alle lande. Eftersom Tyskland fx startede med at indlede et samarbejde med Tyrkiet for en plads i solen, indledte de bygningen af en jernbane, der skulle gå fra Berlin til Bagdad. England var af den grund parat til at indgå aftaler med Frankrig for at isolere Tyskland. Frankrig var desperate for at genvinde Alsace-Lorraine og følte sig samtidig presset af Tyskland, idet Tysklands industrialisering tydelig udviklede sig hurtigere end Frankrigs.

For det europæiske kontinent var konsekvenserne af 1. verdenskrig enorme. Det, der før krigen hed Østrig-Ungarn, forsvandt og blev erstattet af en række mindre østeuropæiske stater. Tyskland gik fra monarki til republik og mistede samtidig Alsace-Lorraine til Frankrig. Fredsforhandlingerne efter 1. verdenskrig må siges, at have været til direkte katastrofe for især stormagten Tyskland. Tilbagelevering af Alsace-Lorraine, opgivelse af alle deres kolonier, kæmpemæssig økonomisk gæld og ikke mindst det, at de ikke måtte have almindelig værnepligt, var blot nogle af de ting, som Tyskland i de følgende år led under. Man kan sige, at 1. verdenskrig ændrede på Europas grænser, men samtidig ændrede krigen også forholdet mellem de gamle stormagter gevaldigt.  ”Den 1. Verdenskrig: Europas historie 1870-1930” – fra 2004 af Michael Klos ”Grundbog til historie: Verdenshistorien 1750-1945 – fra 2001 af Peter Frederiksen mfl.
 * Litteraturliste**

Af Mette & Katja